হেনরি ডে ভের স্ট্যাকপুল
হেনরি ডে ভের স্ট্যাকপুল (৯ এপ্রিল, ১৮৬৩ — ১২ এপ্রিল, ১৯৫১) ছিলেন উনিশ শতকের শেষভাগ ও বিশ শতকের প্রথম ভাগের এক লেখক। তার জন্ম কিংসটাউনে (অধুনা আয়ারল্যান্ড প্রজাতন্ত্রের ডুন লাওঘাইরে)। স্ট্যাকপুলের সর্বাধিক পরিচিত সাহিত্যকর্ম হল ১৯০৮ সালে প্রকাশিত রোম্যান্স উপন্যাস দ্য ব্লু ল্যাগুন। এই উপন্যাসখানি তিনবার চলচ্চিত্রায়িত হয়। তিনি টাইলার ডে সাইক্স ছদ্মনামেও গ্রন্থ রচনা করেন। চল্লিশ বছরেরও বেশি নৌ-চিকিৎসকের দায়িত্ব পালন করা স্ট্যাকপুল দক্ষিণ প্রশান্ত মহাসাগরীয় দ্বীপপুঞ্জ বিশেষজ্ঞও ছিলেন। এই দ্বীপে তিনি যে স্বাভাবিক জীবন ও সভ্যতা প্রত্যক্ষ করেন, তার বর্ণনা তার উপন্যাসে বার বার ফিরে আসে।